ఖయా జోండో

ఖయా జోండో (జననం 1990 మార్చి 7) దక్షిణాఫ్రికా క్రికెట్ ఆటగాడు. అతను 2018 ఫిబ్రవరిలో దక్షిణాఫ్రికా క్రికెట్ జట్టు తరఫున అంతర్జాతీయ క్రికెట్ రంగప్రవేశం చేసాడు.  2022 ఏప్రిల్‌లో అతను కోవిడ్-19 సబ్‌స్టిట్యూట్‌గా దక్షిణాఫ్రికా తరపున తన తొలి టెస్ట్ మ్యాచ్‌ ఆడాడు.

దేశీయ కెరీర్ 
అతన్ని 2015 ఆఫ్రికా T20 కప్ కోసం KZN ఇన్లాండ్ జట్టులో తీసుకున్నారు.  2017 ఫిబ్రవరిలో మోర్నే వాన్ వైక్ దిగిపోయిన తర్వాత అతను డాల్ఫిన్స్ క్రికెట్ జట్టుకు కెప్టెన్ అయ్యాడు.  అతను 2012 హాంకాంగ్ క్రికెట్ సిక్స్ టైటిల్ గెలుచుకున్న దక్షిణాఫ్రికా జట్టులో కూడా సభ్యుడు.  

జోండో, దక్షిణాఫ్రికా A క్రికెట్ జట్టుకు ప్రస్తుత కెప్టెన్.  2017 ఆగస్టులో అతను T20 గ్లోబల్ లీగ్ మొదటి సీజన్ కోసం ప్రిటోరియా మావెరిక్స్ జట్టులో ఎంపికయ్యాడు.  అయితే, 2017 అక్టోబరులో  క్రికెట్ దక్షిణాఫ్రికా మొదట్లో ఆ టోర్నమెంట్‌ను 2018 నవంబరుకు వాయిదా వేసి, ఆపై రద్దు చేసింది. 

2018 అక్టోబరులో, అతను ఎంజాన్సీ సూపర్ లీగ్ T20 టోర్నమెంట్ మొదటి ఎడిషన్ కోసం డర్బన్ హీట్ జట్టులో ఎంపికయ్యాడు.   అతను పది మ్యాచ్‌ల్లో 216 పరుగులతో టోర్నమెంట్‌లో జట్టు తరఫున అత్యధిక పరుగుల స్కోరర్‌గా నిలిచాడు. 

2018 డిసెంబరులో, అతను ఫస్ట్-క్లాస్ క్రికెట్‌లో తన పదవ సెంచరీని సాధించాడు, 2018–19 CSA 4-డే ఫ్రాంచైజీ సిరీస్‌లో లయన్స్‌తో జరిగిన మ్యాచ్‌లో డాల్ఫిన్స్ తరపున బ్యాటింగ్ చేశాడు.  2019 సెప్టెంబరులో, అతను 2019 ఎంజాన్సీ సూపర్ లీగ్ టోర్నమెంట్ కోసం డర్బన్ హీట్ జట్టుకు ఎంపికయ్యాడు.  2021 ఏప్రిల్‌లో అతను, దక్షిణాఫ్రికాలో 2021–22 క్రికెట్ సీజన్‌కు ముందు క్వాజులు-నాటల్ జట్టులో ఎంపికయ్యాడు. 

2021 అక్టోబరులో, 2021–22 CSA 4-రోజుల సిరీస్‌లోని మ్యాచ్‌ల ప్రారంభ రౌండ్‌లో, జోండో ఫస్ట్-క్లాస్ క్రికెట్‌లో వెస్ట్రన్ ప్రావిన్స్‌పై 203 నాటౌట్‌తో తన తొలి డబుల్ సెంచరీ సాధించాడు.

అంతర్జాతీయ కెరీర్ 
జనవరి 2018లో, అతను భారత్‌తో జరిగే సిరీస్ కోసం దక్షిణాఫ్రికా వన్డే ఇంటర్నేషనల్ (వన్‌డే) జట్టులో ఎంపికయ్యాడు.  అతను 2018 ఫిబ్రవరి 4 న భారతదేశంపై దక్షిణాఫ్రికా తరపున తన వన్‌డే రంగప్రవేశం చేసాడు 

2022 మార్చిలో, బంగ్లాదేశ్‌తో జరిగిన సిరీస్ కోసం దక్షిణాఫ్రికా టెస్టు జట్టులో జోండో ఎంపికయ్యాడు.  జోండో తన తొలి టెస్టు 2022 ఏప్రిల్ 8 న బంగ్లాదేశ్‌పై COVID-19 ప్రత్యామ్నాయంగా ఆడాడు.

మూలాలు 

జీవిస్తున్న ప్రజలు
1990 జననాలు
దక్షిణాఫ్రికా క్రికెట్ క్రీడాకారులు